Здравейте, лекар- ендокринолог съм и ме командироват в ковид отделение, разкрито в моята болница, без мое желание. Имам ли право на отпуск като майка на дете до 12г? Става дума за неплатен отпуск поради изчерпване на платения.  

Благодаря




Отпуск епидемична обстановка
============================

 

Благодаря! Въпросът ми е във връзка със закона за извънредното положение, който важи и при извънредна епидемична обстановка и се регламентират различни видове отпуски


Съгласно ал. 2 на чл. 173а КТ работодателят е длъжен да разрешава ползването на платен годишен отпуск или на неплатен отпуск при обявено извънредно положение или в случаите на обявена извънредна епидемична обстановка по искане на:


1. бременна работничка или служителка, както и на работничка или служителка в напреднал етап на лечение ин-витро;


2. майка или осиновителка на дете до 12-годишна възраст или на дете с увреждане независимо от възрастта му;


3. работник или служител, който е самотен баща или осиновител на дете до 12-годишна възраст или на дете с увреждане независимо от възрастта му;


4. работник или служител, който не е навършил 18-годишна възраст;


5. работник или служител с трайно намалена работоспособност 50 и над 50 на сто;


6. работник или служител с право на закрила при уволнение по чл. 333, ал. 1, т. 2 и 3 КТ – трудоустроен работник или служител или боледуващ от болест, определена в наредба на министъра на здравеопазването.




Няма регламентиран отпуск за дете до 12 годишна възраст, но КТ позволява неплатен годишен отпуск.  

Чл. 160 КТ, ал. 1: Работодателят по искане на работника или служителя може да му разреши неплатен годишен отпуск независимо от това, дали е ползвал или не платения си такъв и независимо от продължителността на трудовия му стаж.  

Ал. 3: Неплатеният отпуск до 30 работни дни в една календарна година се признава за трудов стаж.


